சுமந்திரனால் செய்தி அறிந்த வசிட்டன் வருந்துதல் மாதரார்கள் அறுபதினாயிரரும் உள்ளம் வலித்து இருப்ப, கோது இல் குணத்துக் கோசலையும் இளைய மாதும் குழைந்து ஏங்க, சோதி மணித் தேர்ச் சுமந்திரன் சென்று, அரசன் தன்மை சொல, வந்த வேத முனிவன், விதி செய்த வினையை நோக்கி விம்முவான். 73 வந்த முனிவன், 'வரம் கொடுத்து மகனை நீத்த வன் கண்மை எந்தை தீர்த்தான்' என உள்ளத்து எண்ணி எண்ணி இரங்குவான், உந்து கடலில் பெருங் கலம் ஒன்று உடையா நிற்கத் தனி நாய்கன்